Dassault MD450 Ouragan

Το Dassult M.D.450 Ouragan ήταν το πρώτο στροβιλοκινητήριο μαχητικό της Γαλλίας που μπήκε σε παραγωγή. Η συνεισφορά του στην ανάκαμψη της Γαλλικής αεροπορικής βιομηχανίας υπήρξε καταλυτική. Εκτός από τη πολεμική αεροπορία της Γαλλίας, χρήστες του Ouragan υπήρξαν το Ισραήλ η Ινδία και το Ελ Σαλβαδόρ.

 Η Γαλλία κατά τη μεγαλύτερη διάρκεια του Β' Παγκοσμίου Πολέμου ήταν υπό Γερμανική κατοχή, αυτό εμπόδισε την εγχώρια αεροπορική βιομηχανία να ακολουθήσει τις εξελίξεις στον αεροπορικό τομέα. Μετά το τέλος του πολέμου ο Γάλλος σχεδιαστής αεροσκαφών Μαρσέλ Ντασσώ (Marcel Dassault) ανυπομονούσε να εδραιώσει ξανά την αεροπορική βιομηχανία κατασκευάζοντας ένα εξολοκλήρου Γαλλικό στροβιλοκινητήριο μαχητικό. Η αντίδραση της κυβέρνησης στη πρόταση του ήταν θετική και έτσι μόλις το σχέδιο πήρε τη τελική του μορφή ξεκίνησε η κατασκευή του πρωτοτύπου. Στο νέο αεροσκάφος δόθηκε το όνομα M.D. (Marcel Dassault) 450 και η σχεδίαση του ξεκίνησε τον Οκτώβριο του 1947 ενώ η κατασκευή του πρωτότυπου ξεκίνησε στις 7 Απριλίου 1948 στο εργοστάσιο της Dassault που βρισκόταν στο Σαιν Κλου (Saint-Cloud). Στις 28 Φεβρουαρίου του 1949 το αρχικό πρωτότυπο Ouragan απογειώθηκε από τον πιλότο δοκιμών της Dassault Kostia Roazanof. Από το πρωτότυπο M.D.450-01 έλειπε ο οπλισμός, οι χαρακτηριστικές δεξαμενές καυσίμων στα ακροπτέρυγα ενώ το πιλοτήριο δεν ήταν συμπιεζόμενο, ο κινητήρας του ήταν ο Βρετανικής κατασκευής Rolls-Royce Nene 102 που απέδιδε 5.000 lb (22,27 kN) ώσης και επέτρεπε στο πρωτότυπο να έχει ανώτατη ταχύτητα 980 km/h (609mp/h, 529 κόμβους) και ρυθμό ανόδου 8.465 πόδια/λεπτό (2.580 m/sec). Έχοντας συμπιεζόμενο πιλοτήριο, το δεύτερο πρωτότυπο M.D.450-02 ανέβηκε στα 49.213 πόδια (15.000 m). Το τρίτο πρωτότυπο (M.D.450-03), στο οποίο τοποθετήθηκε ο εγχώριας κατασκευής κινητήρας, Hispano-Suiza Nene 104, χρησιμοποιήθηκε σε δοκιμές διαφορετικών διαμορφώσεων οπλισμού. Στις 31 Αυγούστου 1949 η Γαλλική πολεμική αεροπορία παρήγγειλε 15 αεροσκάφη προπαραγωγής, αργότερα μειώθηκαν στα 12, τα οποία χρησιμοποιήθηκαν κυρίως για την αξιολόγηση διαφορετικών κινητήρων (συμπεριλαμβανομένου και του SNEMCA Atar), διαμορφώσεων οπλισμού και φορτίου. Η πρώτη παραγγελία που αφορούσε αεροσκάφη παραγωγής ήρθε στις 31 Αυγούστου του 1950 και αφορούσε 150 Ouragan ενώ τα αμέσως επόμενα χρόνια ακολούθησε παραγγελία για 200 ακόμα αεροσκάφη. Τα πρώτα 50 Ouragan ήταν της έκδοσης M.D.450A έχοντας για κινητήρα τον Nene 102 ενώ τα υπόλοιπα ήταν τα M.D.450B με τον Hispano-Suiza Nene 104, ο οποίος ζυγίζοντας λιγότερο από τον Nene 102 απέδιδε ελάχιστα περισσότερη ώση. Οι χαρακτηριστικότατες δεξαμενές καυσίμων στα ακροπτέρυγα τοποθετήθηκαν εξαρχής και στις δύο εκδόσεις. Το πρώτο αεροσκάφος παραγωγής πέταξε για πρώτη φορά στις 5 Δεκεμβρίου του 1951. Το Ouragan μπήκαν σε υπηρεσία με την Γαλλική πολεμική αεροπορία το 1952 αντικαθιστώντας τα Βρετανικά de Havilland Vampire. Σύμφωνα με τους πιλότους το αεροπλάνο ήταν σε γενικές γραμμές ευχάριστο στη πτήση ενώ ήταν πολύ σταθερό όταν έβαλε με τα πυροβόλα ή τις ρουκέτες, λόγο όμως τις κοντό-χοντρής ατράκτου του, το Ouragan είχε τη τάση να περιέρχεται σε περιδίνηση κατά τη διάρκεια πολύ κλειστών στροφών. Παρόλα αυτά το αεροσκάφος υπηρέτησε επιτυχημένα για δύο χρόνια με το Γαλλικό ακροβατικό σμήνος la Patrouille de France. Από το 1961 τα Ouragan άρχισαν να αντικαθιστώνται από τα Dassault Mystere IV για να χρησιμοποιηθούν ως εκπαιδευτικά μέχρι το τέλος της καριέρας τους στη Γαλλική πολεμική αεροπορία. Στις 25 Ιουνίου του 1953 η Ινδία παρήγγειλε 71 Ouragan με τον αποδοτικότερο κινητήρα Nene 105. Η παραλαβή ολοκληρώθηκε το Μάρτη του 1954 ενώ μία δεύτερη παραγγελία 33 μεταχειρισμένων Ouragan ολοκληρώθηκε το Μάρτιο του 1957 ανεβάζοντας τον αριθμό στα 104 αεροσκάφη. Το 1961 τα Ινδικά Ouragan εκτέλεσαν αεροπορικές επιθέσεις εναντίον στόχων στην Πορτογαλική αποικία Ντιού. Επίσης χρησιμοποιήθηκαν ξανά σε αποστολές εναντίον αντικυβερνητικών ανταρτών στην Ασσάμ και Ναγκάλαντ και σε αναγνωριστικές αποστολές κατά τη διάρκεια του Σινό-Ινδικού πολέμου. Όπως και στη Γαλλία τα Ouragan άρχισαν να αντικαθιστώνται από Dassault Mystere IVA το 1957. Η απόσυρση τους ολοκληρώθηκε το 1965 αλλά παρέμειναν να υπηρετούν για λίγα ακόμα χρόνια ως εναέριοι στόχοι. Στη προσπάθεια του το Ισραήλ να αυξήσει τη δύναμη των στροβιλοκινητήριων αεροσκαφών εξέτασε τη περίπτωση να αποκτήσει το Γαλλικό Dassault Mystere IIC και το κατασκευασμένο στο Καναδά F-86 Sabre Mk.6 αλλά λόγο προβλημάτων στην ανάπτυξη του Mystere και του Καναδέζικου εμπάργκο στα Sabre το Ισραήλ τελικά αγόρασε το Mystere IVA και ως ενδιάμεση λύση μερικά Ouragan. Μέχρι το 1955 η IAF είχε παραλάβει τουλάχιστον 75 αεροσκάφη τα οποία ήταν καινούριας κατασκευής αλλά και πρώην αεροσκάφη της Γαλλικής πολεμικής αεροπορίας. Τα Ισραηλινά Ouragan είδαν δράση κατά τη διάρκεια της Κρίσης στο Σουέζ αλλά και στο Πόλεμο των έξι ημερών. Το 1969 το Ελ Σαλβαδόρ βλέποντας την ανάγκη να εκσυγχρονίσει τη πολεμική του αεροπορία προσπάθησε να αγοράσει πολεμικά αεροσκάφη από τις Η.Π.Α. αλλά λόγο του εμπάργκο στράφηκε τελικά στη διεθνή αγορά όπλων, αγοράζοντας μεταχειρισμένα Ouragan από το Ισραήλ τα οποία παρέλαβε μεταξύ 1973 και 1978. M.D.450A Πρόκειται για τα πρώτα 50 αεροσκάφη παραγωγής με τον κινητήρα Nene 102 M.D.450B Πρόκειται για τη τελική έκδοση με τον εγχώριο Hispano-Suiza Nene 104B M.D.450R Αναγνωριστική έκδοση του Ouragan, μόνον ένα αεροσκάφος κατασκευάστηκε. M.D.450-30L Το μοναδικό αεροσκάφος προπαραγωγής στο οποίο τοποθετήθηκε ο αεροστρόβιλος SNEMCA Atar 101b, είχε τις εισαγωγές αέρα στο πλάι της ατράκτου και ήταν οπλισμένο με δύο πυροβόλα DEFA των 30mm. Barougan Συνολικά τέσσερα αεροσκάφη παραγωγής τροποποιήθηκαν για να χρήση σε πρόχειρα προετοιμασμένους διάδρομους. Οι δύο κυρίως τροχοί είχαν ελαστικά χαμηλής πίεσης και ανασύρονταν μέσα σε αεροδυναμικά καλύμματα που είχαν τοποθετηθεί στις ρίζες της κάθε πτέρυγας, επιπλέον διέθεταν και αλεξίπτωτο ανάσχεσης/πέδησης. Γαλλία Ελ Σαλβαδόρ Ινδία Ισραήλ Republic F-84 Thunderjet North American FJ-1 Fury Grumman F9F Panther McDonell F2H Bansee Hawker Sea Hawk Supermarine Attacker Mikoyan-Gurevich MiG-9 F-80 Shooting Star de Havilland Venom Saab 29 Tunnan